Sklep I Ips 231/2005
Datum: 2005-09-08T02:00:00.000+02:00
ecli: ECLI:SI:VSRS:2005:I.IPS.231.2005
sodisce: Vrhovno sodišče
oddelek: Kazenski oddelek
podrocje: KAZENSKO PROCESNO PRAVO
institut: zahteva za varstvo zakonitosti - umik zahteve

## Jedro

Umaknjena zahteva za varstvo zakonitosti se kot nedovoljena zavrže.

## Izrek

Zahteva zagovornika obd. Z.D. za varstvo zakonitosti se zavrže.

## Obrazložitev

Okrožno sodišče v Kopru je z izpodbijanima sklepoma iz razloga po 1. točki 1. odstavka 201. člena Zakona o kazenskem postopku (ZKP) odredilo pripor zoper obd. Z.D. na podlagi mednarodne tiralice, ki jo je odredilo sodišče v B., ZR Nemčija, kjer je tekel kazenski postopek zoper obdolženca zaradi kaznivega dejanja goljufije po 263. členu v zvezi s 25. členom Kazenskega zakona ZR Nemčije.

Zoper pravnomočna sklepa o odreditvi pripora je zagovornik dne 22.7.2005 vložil zahtevo za varstvo zakonitosti in dopolnitev te zahteve.

Dne 19.8.2005 je zagovornik pred Okrožnim sodiščem v Kopru osebno vložil pisno izjavo, da umika zahtevo za varstvo zakonitosti.

Zahtevo zagovornika za varstvo zakonitosti je treba na podlagi 2. odstavka 423. člena ob smiselni uporabi določb 390. člena ZKP kot nedovoljeno zavreči. Po določbah 390. člena in 368. člena ZKP se namreč zavrže kot nedovoljena pritožba, ki jo je vložnik umaknil. Glede zahteve za varstvo zakonitosti zakon nima take določbe, je pa smiselna uporaba te določbe tudi za primere umika tega izrednega pravnega sredstva, zato jo je Vrhovno sodišče na podlagi 2. odstavka 423. člena ZKP zavrglo.